L'escola d'estiu obri les portes amb una assistència massiva
03/07/2002 13:05:00

# L'escola d'estiu obri les portes amb una assistència massiva

*   03/07/2002 13:05:00
*   [Imprimir](#)
*   Compartir
*    https://www.alaquas.org/documento.asp?id\_do=7811

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F7811%2F0&title=Ajuntament%20d%27Alaqu%C3%A0s.%20Premsa.L%27escola%20d%27estiu%20obri%20les%20portes%20amb%20una%20assist%C3%A8ncia%20massiva)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/7811/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2002/2/7811/7811_Form_4.jpg)](https://www.alaquas.org/ficheros/documentos/2002/2/7811/7811_Form_10.jpg "<a href='https://www.alaquas.org/ficheros/documentos/2002/2/7811/7811_Form_10.jpg' target=_blank><i class='fa fa-external-link' aria-hidden='true'></i>.L'escola d'estiu obri les portes amb una assistència massiva</a>")

Més de 400 xiquets acudeixen al programa: Apunta't a l'estiu

L'escola d'estiu ha sigut tot un èxit. En el seu primer dia, més de 400 xiquets i xiquetes, d'entre 3 i 16 anys, van acudir a les escoles González Gallarza i Sanchis Almiñano, llocs on es du a terme el nou projecte de l'Ajuntament d'Alaquàs _Apunta't a l'estiu_.

Aquest és el primer any que l'Ajuntament d'Alaquàs organitza una escola d'estiu amb aquestes característiques.

Fins ara, s'havien vingut fent unes activitats d'estiu per als xiquets d'entre 4 i 12 anys amb monitors de la ludoteca. Ara les edats compreses s'amplien i els xiquets es divideixen en tres grups en funció de l'edat. Hi ha un primer grup per als més menuts, de 3 a 4 anys; un altre per als de 4 a 9 anys i un últim grup per als joves d'entre 10 i 16 anys.

Els tallers i les activitats que s'imparteixen són de gran diversitat. Es pot trobar des de tallers de cuina i manualitats fins a tallers de fotografia, revista i contacontes. També es realitzen gran quantitat d'activitats esportives, jocs de piscina, campionats i, per supost, eixides i visites a parcs i espais esportius. A tot açò, cal afegir les aules d'informàtica i multimèdia, on es faran jocs en xarxa.

Els xiquets podran gaudir d'aquestes activitats des del dia 1 de juliol fins a finals del mes d'agost; termini durant el qual, l'escola d'estiu, romandrà obertes les seues portes. L'horari d'aquestos tallers serà de 10:00 a 19:30 hores i de dilluns a divendres.